rejauldu/bengali-wikipedia huggingface dataset:
thumb|বাগবাজার সার্বজনীন দুর্গাপূজা বাগবাজার সর্বজনীন  পশ্চিমবঙ্গের কলকাতার একটি বিখ্যাত সর্বজনীন শারদীয়া দুর্গাপূজা মণ্ডপ। এই পূজার সাথে নেতাজী সুভাষ চন্দ্র বসুর স্মৃতি বিজড়িত রয়েছে। উত্তর কলকাতার বাগবাজার অঞ্চলে প্রতিষ্ঠিত শতবর্ষ প্রাচীন এই সর্বজনীন দুর্গাপূজাটি কলকাতার তথা পশ্চিমবঙ্গের সাবেকি পূজাগুলির মধ্যে একেবারে প্রথম সারিতে থাকে। বাংলার প্রাচীন রীতি অনুযায়ী নির্মিত প্রতিমা বাগবাজার সর্বজনীনতে এক অন্যমাত্রা দিয়েছে যে কারণে বাগবাজার সার্বজনীন দর্শনার্থী ও পুণ্যার্থীদের আকর্ষণের কেন্দ্রবিন্দুতে থাকে।https://kolkata24x7.com/bagbazar-sarbojonin-durgotsav-celebrate-100-years.html   পূজার সূত্রপাত  বাগবাজার সর্বজনীনের পুজোর সূচনা ঘটে ১৯১৯ সালে৷ এই পুজো শুরু হয়েছিলো স্থানীয় নেবুবাগান লেন ও বাগবাজার স্ট্রিটের মোড়ে ৫৫ নম্বর বাগবাজার স্ট্রিটে । তখন এই বারোয়ারী পূজার নাম ছিল ‘নেবুবাগান বারোয়ারি দুর্গা পুজো’। এখানেই কয়েক বছর পুজো হয়। ১৯২৪ সালে পুজোটি সরে যায় বাগবাজার স্ট্রিট ও পশুপতি বোস লেনের মোড়ে। পরের বছর ফের সরে যায় কাঁটাপুকুরে। ১৯২৭ সালেও স্থানান্তরিত হয় এই পুজো। ১৯২৭ সালে দুর্গাপুজো হয়েছিল বাগবাজার কালীমন্দিরে।  পূজার বর্তমান রূপ  ১৯৩০ সালে বিখ্যাত আইনজীবী তথা তৎকালীন কলকাতা পুরসভার অল্ডারম্য‌ান দুর্গাচরণ বন্দ্যোপাধ্যায়ের প্রচেষ্টায় বাগবাজার সার্বজনীন দুর্গাপূজাটি বর্তমান চেহারা পায়। নাম হয় ‘বাগবাজার সার্বজনীন দুর্গোৎসব ও প্রদর্শনী’। তারই উদ্য‌োগে বাগবাজার সার্বজনীন দুর্গাপুজো উঠে আসে কর্পোরেশনের মাঠে। তৎকালীন মেয়র সুভাষচন্দ্র বসু সানন্দে এই অনুমতি দেন। শুধু পুরসভার মাঠ ব্য‌বহার করতে দিয়েছিলেন তা-ই নয়, কলকাতা পুরসভা তখন বাগবাজারের এই পুজোয় চাঁদাও দিত। দুর্গাচরণের উদ্য‌োগে এই পুজোর সঙ্গে যুক্ত হয় দেশীয় শিল্প সম্পর্কিত একটি পূর্ণাঙ্গ প্রদর্শনী। সেখানে দেশীয় উদ্য‌োগগুলিকে আমন্ত্রণ করে জায়গা দেওয়া হত। ২০১৮ সালে এই পূজাটি শতবর্ষে পা দিয়েছে।   পূজার সঙ্গে জড়িত বিশিষ্টজন  ১৯৩৬ সালে এই পুজোর সভাপতি হয়েছিলেন সুভাষচন্দ্র বসু। এছাড়াও বিভিন্ন সময়ে বহু প্রথিতযশা ব্যক্তিদের নাম বাগবাজারের পুজোর সঙ্গে জড়িয়েছে। যাঁদের মধ্যে ছিলেন আচার্য প্রফুল্লচন্দ্র রায়, স্যার হরিশঙ্কর পাল ছিলেন অন্যতম। প্রতিমা বাগবাজার সার্বজনীনের দূর্গা প্রতিমার চোখ দুটি পটল চেরা অর্থাৎ বড়ো হয়ে থাকে । সুবিশাল প্রতিমায় সাবেকিয়ানার ছোঁয়া সুস্পষ্ট । মায়ের মুখটি অপূর্ব সুন্দর । পূজোর শুরু থেকেই অষ্টমী দিন ' বীরাষ্টমী ব্রত ' পালিত হয়ে চলেছে । ওই দিন লাঠি খেলা, শরীর চর্চার প্রদর্শনী হয়ে থাকে । পূজোয় মাকে খিচুড়ি ভোগ দেওয়া হয় ।    সিঁদুর খেলা   তথ্যসূত্র   বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার দুর্গাপূজা
খুলনা নিউজপ্রিন্ট মিলস লিমিটেড বাংলাদেশ সরকারের মালিকানাধীন একটি নিউজপ্রিন্ট সংস্থা এবং কারখানা ছিল। এটি বাংলাদেশের বৃহত্তম নিউজপ্রিন্ট কারখানা ছিল।  ইতিহাস খুলনা নিউজপ্রিন্ট মিলস লিমিটেড ১৯৫৯ সালে খুলনার খালিশপুর শিল্পাঞ্চলে প্রতিষ্ঠিত হয়। কারখানাটি ৮৭ একর জায়গায় জুড়ে ছিল যেখানে শ্রমিক ও অফিসারের জন্য আবাসন, বিদ্যালয়, মাদ্রাসা এবং একটি মসজিদ ছিল। খুলনা নিউজপ্রিন্ট বাংলাদেশের বৃহত্তম কাগজ কল কর্ণফুলী পেপার মিলের তুলনায় সস্তা মূল্যে কাগজপত্র সরবরাহ করত। এটি রফতানি ক্রেডিট বীমা কর্পোরেশন (যা পরে ১৯৬৯ সালে রফতানি উন্নয়ন কানাডায় পরিণত হয়) কর্তৃক কলম্বো পরিকল্পনার অধীনে অর্থায়ন পেয়েছিল। কারখানার সরঞ্জাম কানাডিয়ীয় জেনারেল ইলেক্ট্রনিক সরবরাহ করত।  এই কাগজ কল হতে বছরে ৫০ হাজার মেট্রিক টন কাগজ উৎপাদিত হতো।  ২০০২ সালের ৩০ নভেম্বর খুলনা নিউজপ্রিন্ট মিলস লিমিটেড কারখানাটি বন্ধ করে দেওয়া হয়। চুল্লি তেলের দাম বাড়ার কারণে এটি বন্ধ হয়ে যায়। ২০০২ থেকে ২০১২ সাল পর্যন্ত বাংলাদেশ সরকার কারখানার রক্ষণাবেক্ষণ ও বেতন প্রদানের জন্য ১০০ কোটি টাকা ব্যয় করেছিল। ২০০৫ সালে, কারখানাটির ১৩ একর বাংলাদেশ ক্ষুদ্র ও কুটির শিল্প কর্পোরেশনকে ইজারা দেওয়া হয়।  ২০১৫ সালে, বাংলাদেশ সরকার খুলনা নিউজপ্রিন্ট মিলস লিমিটেডের জায়গায় একটি পাওয়ার প্লান্ট এবং একটি নতুন কাগজ কল তৈরির পরিকল্পনা ঘোষণা করে। নর্থ ওয়েস্ট পাওয়ার জেনারেশন কোম্পানি লিমিটেডকে ৭৫০-৮০০ মেগাওয়াট উৎপাদন করার জন্য বিদ্যুৎ কেন্দ্র নির্মাণের কাজ দেওয়া হয়। বাংলাদেশের স্বাধীনতা সংগ্রামে ভূমিকা  ১৯৭১ সালে বাংলাদেশের স্বাধীনতা সংগ্রামের পূর্বে  অসহযোগ আন্দোলনের অংশ হিসেবে ১লা মার্চ থেকে খুলনা নিউজপ্রিন্ট মিল তাদের কাগজ তৎকালীন পশ্চিম পাকিস্তানে পাঠানো বন্ধ করে দেয়। ফলে নিউজপ্রিন্টের অভাবে ডন পত্রিকা সহ সেখানকার বিভিন্ন সংবাদপত্রের কলেবর ব্যাপক হ্রাস পায়।১৯৭১ সালের ১ মার্চ থেকে ২৫ মার্চের ঘটনাপ্রবাহ, বাংলা ট্রিবিউন, ২৫ মার্চ ২০১৯  তথ্যসূত্র  বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত বিষয়শ্রেণী:খুলনা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। নারী মুক্তিযোদ্ধাদের তালিকা উইকিপিডিয়ায় থাকার যোগ্য। তবে নিবন্ধটি বর্তমানে এক লাইনের থেকেও ছোট হওয়ায় অপসারণ করা হল। আফতাব (আলাপ) ১৫:১৯, ৯ নভেম্বর ২০১৬ (ইউটিসি) নারী মুক্তিযোদ্ধাদের তালিকা   – (অপসারণের প্রস্তাবনা দেখুনলগ দেখুন) () যদিও মুক্তিযুদ্ধ বিষয়টি সবসময় স্পর্শকাতর, কিন্তু এ ধরণের তালিকা প্রায় অসাধ্য। লক্ষ না হোক, কয়েক হাজার নারী মুক্তিযোদ্ধা তো আছে।  Ibrahim Husain Meraj (আলাপ) ১৯:৫৪, ৩০ অক্টোবর ২০১৬ (ইউটিসি) অসাধ্য হলেই সেটি বাদ দিতে হবে - এমন কোন নীতিমালা আছে কি? বাংলাদেশ সম্পর্কিত যেই নিবন্ধটি আছে সেখানে কি বাংলাদেশ সম্পর্কে সকল তথ্য দেয়া আছে? আমি বা আমরা কাজটি সমাপ্ত করতে পারবো না বলেই কাজটি করা যাবে না - বিষয়টি তেমনই মনে হচ্ছে! চরমভাবে  করছি এই প্রস্তাবনার। - Ashiq Shawon (আলাপ) ১৯:৩৭, ৩১ অক্টোবর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
তাকুতো কাতো (, ; জন্ম: ৯ মে ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।  প্রারম্ভিক জীবন তাকুতো কাতো ১৯৯৯ সালের ৯ই মে তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুরুষ ফুটবল মধ্যমাঠের খেলোয়াড়
রাজা আজিম হাফিজ (; জন্ম: ২৯ জুলাই, ১৯৬৩) ঝিলম এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার।Cricinfo.com Bio পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, করাচি, পাকিস্তান ইন্টারন্যাশনাল এয়ারলাইন্স, পাকিস্তান ন্যাশনাল শিপিং কর্পোরেশন দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন আজিম হাফিজ।   প্রথম-শ্রেণীর ক্রিকেট  ১৯৮২-৮৩ মৌসুম থেকে ১৯৯৬-৯৭ মৌসুম পর্যন্ত আজিম হাফিজের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের সবল বামহাতি ফাস্ট বোলার ছিলেন আজিম হাফিজ। স্বল্প কয়েকটি প্রথম-শ্রেণীর ক্রিকেট খেলায় অভিজ্ঞতাপুষ্ট অবস্থাতেই টেস্ট ক্রিকেট অঙ্গনে আবির্ভাব ঘটে তার।  বামহাতি ফাস্ট বোলার আজিম হাফিজ তার জন্মগত ত্রুটির কারণে পরিচিতি পেয়ে আসছেন। তার ডানহাতের দুই আঙ্গুল কম ছিল। তবে, তিনি ঐ হাতে বোলিং করতেন না।   আন্তর্জাতিক ক্রিকেট  সমগ্র খেলোয়াড়ী জীবনে আঠারোটি টেস্ট ও পনেরোটি একদিনের আন্তর্জাতিকে অংশগ্রহণ করেছেন আজিম হাফিজ। ১৪ সেপ্টেম্বর, ১৯৮৩ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।  ১৯৮৩-৮৪ মৌসুমে ভারতের বিপক্ষে টেস্ট অভিষেক পর্ব সম্পন্ন হয় তার। পায়ের আঘাতের কারণে দলের বাইরে থাকা ইমরান খানের স্থলাভিষিক্ত হয়েছিলেন তিনি। এরপর তিনি অস্ট্রেলিয়া গমনের সুযোগ পান। সেখানে তিনি অবিরাম বোলিং করে গেছেন। ঐ সফরে ১৯ উইকেট পান তিনি। তন্মধ্যে অ্যাডিলেড ও পার্থ টেস্টে পাঁচ-উইকেট পান। নিজ দেশে সফরকারী ভারত দলের বিপক্ষে লাহোরের নিষ্প্রাণ পিচের ৬/৪৬ বোলিং পরিসংখ্যান গড়েন। এটিই পরবর্তীতে তার সেরা বোলিং হিসেবে চিত্রিত হয়ে যায়। এরপর, কিউইদের বিপক্ষে ধারাবাহিকভাবে ছয় টেস্টে অংশ নিয়ে ২২ উইকেট পান।  পাকিস্তান দলে নিজেকে কখনো প্রতিষ্ঠিত করতে পারেননি। ঐ সময়ে পাকিস্তান দলের বোলিং স্তম্ভ ওয়াসিম আকরাম ও ওয়াকার ইউনুসের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছে। বামহাতি উদীয়মান পেস ওয়াসিম আকরামের কাছে স্থানচ্যূতি ঘটে তার। সবমিলিয়ে ১৮ টেস্টে ৬৩ উইকেট পেয়েছেন।   তথ্যসূত্র    আরও দেখুন   জাভেদ বার্কি  রশীদ খান (পাকিস্তানি ক্রিকেটার)  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ বিষয়শ্রেণী:ঝিলামের ব্যক্তি
কালি ও কলম সাহিত্য, শিল্প, সংস্কৃতি বিষয়ক বাংলা মাসিক পত্রিকা, যা ঢাকা থেকে প্রকাশিত হয়। ২০০৪ সাল থেকে এটি বিরতি দিয়ে প্রকাশ হলেও বর্তমানে এটি মাসিক ভিত্তিতে প্রকাশিত হয়। প্রকাশক আবুল খায়ের, এবং সম্পাদকমণ্ডলীর সভাপতি হলেন শিক্ষাবিদ ও লেখক এবং ঢাকা বিশ্ববিদ্যালয়ের অধ্যাপক সৈয়দ মনজুরুল ইসলাম। এছাড়াও সম্পাদকমণ্ডলীর মধ্যে রয়েছেন রুবি রহমান এবং লুভা নাহিদ চৌধুরী।   এইচএসবিসি-কালি ও কলম তরুণ কবি ও লেখক পুরস্কার  বাংলাদেশের নবীন কবি-লেখকদের সাহিত্যচর্চা গতিময় এবং সৃজনধারাকে সজীব করার লক্ষ্যে কালি ও কলম তরুণ কবি ও লেখক পুরস্কার ২০০৮ সাল থেকে চালু হয়েছে। সাধারণত কবিতা, কথাসাহিত্য, প্রবন্ধ গবেষণা এবং মুক্তিযুদ্ধভিত্তিক সাহিত্য— এই চারটি বিভাগে এই পুরস্কার প্রদান করা হয়। এই পুরস্কারের অর্থমূল্য প্রতিটি বিভাগের জন্যে ২ লাখ টাকা।   তথ্যসূত্র    বহিঃসংযোগ    ফেইসবুক পেইজ https://www.facebook.com/kaliokalam  বিষয়শ্রেণী:২০০৪-এ প্রতিষ্ঠিত বিষয়শ্রেণী:বাংলাদেশের মাসিক ম্যাগাজিন বিষয়শ্রেণী:বাংলা ভাষার সংবাদপত্র
স্পর্শ শ্রীবাস্তব (জন্ম ৪ জুলাই ১৯৯৯) একজন ভারতীয় অভিনেতা। তার প্রথম দিকের একটি চরিত্র ছিল ধারাবাহিক বালিকা বধূ তে। এরপর তিনি বিভিন্ন চলচ্চিত্র এবং টিভি সিরিজে অভিনয় করেন, যার মধ্যে কোলার বোম্ব (২০২১) উল্লেখযোগ্য। তিনি ২০২৪ সালের বলিউড সিনেমা লাপাতা লেডিস-এ দীপক চরিত্রে অভিনয়ের জন্য পরিচিত।   প্রারম্ভিক জীবন  তিনি ১৯৯৯ সালের ৪ জুলাই উত্তর প্রদেশের আগ্রা শহরে জন্মগ্রহণ করেন। শ্রীবাস্তব তার ক্যারিয়ার শুরু করেছিলেন একজন নৃত্যশিল্পী হিসেবে।   চলচ্চিত্র তালিকা    চলচ্চিত্র  বছর  শিরোনাম  চরিত্র  মন্তব্যতথ্যসূত্র২০২০নাটখাটসোনুর চাচা স্বল্পদৈর্ঘ্য চলচ্চিত্র ২০২১কোলার বোম্বশোয়েব আলি ২০২৪লাপাতা লেডিসদীপক কুমারএ ওয়াচান মেরে ওয়াচানফাহাদ    টেলিভিশন  বছর  শিরোনাম  চরিত্র  মন্তব্যতথ্যসূত্র২০১০চাক ধুম ধুম প্রতিযোগী বিজয়ী ২০১২ফিয়ার ফাইলসতারুণসিজন ১; এপিসোড ৩৪২০১৩শেক ইট আপনীলাদ্রি "নীল" ওয়ালিয়া ২০১৫–২০১৬বালিকা বধূকিশোর কুন্দন সিং২০১৭শের-ই-পাঞ্জাব: মহারাজা রণজিৎ সিংরাজকুমার গোলাব সিং২০১৮পৃথ্বী বল্লভ - ইতিহাসও, রহস্যওঅজানাঅপরহণনামহীন২০১৯ব্ল্যাক কফিঅর্জুন২০২০–২০২২জামতারা – সবকা নাম্বার আয়েগাসানি মণ্ডল   তথ্যসূত্র    বহিঃসংযোগ    Sparsh Shrivastava at Bollywood Hungama    বিষয়শ্রেণী:ভারতীয় টেলিভিশন অভিনেতা বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি
ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি(Indian Institute of Information Technology,Guwahati বা IIIT-G) হল আসামের গুয়াহাটিতে অবস্থিত একটি ভারতীয় তথ্য প্রযুক্তিবিদ্যা প্রতিষ্ঠান। এই উচ্চশিক্ষার প্রতিষ্ঠানটি ভারত সরকার দ্বারা সরকারি-ব্যক্তিগত অংশীদ্বারত্বে (PPP-mode) প্রতিষ্ঠা করা হয়েছে।  শিক্ষা   ভারতীয় তথ্য প্রযুক্তিবিদ্যা প্রতিষ্ঠান, গুয়াহাটি কম্পিউটার বিজ্ঞান এবং প্রকৌশল পাঠক্রম (Computer Science and Engineering) এবং অণুবিদ্যুৎ ও দূরসংযোগ পাঠক্রমের (Electronics and Communication Engineering) প্রযুক্তিবিদ্যার স্নাতক (B.Tech) ডিগ্রী প্রদান করে। উপর্যুক্ত সকল বিভাগে ভর্তি সংযুক্ত প্রবেশিকা পরীক্ষা-মুখ্য (JEE-MAIN) দ্বারা করা হয়।  ২০১৫ সাল থেকে প্রতিষ্ঠানটি প্রযুক্তিবিদ্যার স্নাতক অথবা স্নাতকোত্তর (B.Tech বা M.Tech) সম্পূর্ণ করা শিক্ষার্থীকে গবেষণামূলক ডক্টরেট পর্যায়ের কার্যসূচীতে অংশগ্রহণের সুবিধা দিচ্ছে।  বিভাগসমূহ  কম্পিউটার বিজ্ঞান এবং প্রকৌশল বিভাগ (Department of Computer Science and Engineering)  অণুবিদ্যুৎ ও দুরসংযোগ প্রকৌশল বিভাগ (Department of Electronics & Communication Engineering)  গণিত বিভাগ (Department of Mathematics)  অর্থনীতি বিভাগ (Department of Economics)  ইংরাজী বিভাগ (Department of English)  তথ্যসূত্র   বহিঃসংযোগ  / আধিকারিক ওয়েবসাইট  বিষয়শ্রেণী:আসামের প্রকৌশল কলেজ বিষয়শ্রেণী:২০১৩-এ আসামে প্রতিষ্ঠিত বিষয়শ্রেণী:গুয়াহাটির বিশ্ববিদ্যালয় ও কলেজ বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান
সাজিদা "এস. কে." আলী হলেন ভারতীয়-কানাডীয় লেখিকা, যিনি তার এশিয়ান/প্যাসিফিক আমেরিকান অ্যাওয়ার্ড বিজয়ী প্রথম কিশোর উপন্যাস সেন্টস অ্যান্ড মিসফিটস-এর জন্য সর্বাধিক পরিচিত। এই উপন্যাসে জান্না ইউসুফ নামের এক ভারতীয়-আমেরিকান হিজাবি কিশোরীর গল্প বলা হয়েছে, যে স্থানীয় মসজিদের পরিচিত এক বন্ধুর সম্পর্কিত ভাইয়ের দ্বারা যৌন নিপীড়নের শিকার হয়।   ব্যক্তিগত জীবন    আলী দক্ষিণ ভারতে জন্মগ্রহণ করেন এবং তিন বছর বয়সে কানাডায় অভিবাসন করেন। তিনি স্কুলে প্রথম যে ভাষা শিখেছিলেন তা ছিল ফরাসি। সপ্তম শ্রেণিতে পড়াকালীন তিনি প্রথম গল্প লিখেছিলেন।  আলী ইয়র্ক বিশ্ববিদ্যালয় থেকে সৃজনশীল লেখায় ডিগ্রি অর্জন করেন। লেখালেখির পাশাপাশি তিনি শিক্ষকতা করেন এবং টরন্টো স্টার-এ প্রবন্ধ লিখেছেন। তিনি জুডি ব্লুম-কে তার লেখকজীবনের অন্যতম প্রেরণা হিসেবে উল্লেখ করেছেন। আলী একজন ধর্মপ্রাণ মুসলিম। ২০১৭ সালের জানুয়ারিতে তিনি #মুসলিম-শেলফ-স্পেস হ্যাশট্যাগটি চালু করেন, যা মুসলিম লেখকদের বইগুলির প্রতি আলোকপাত করতে সাহায্য করে।  তিনি তার পরিবার নিয়ে টরন্টোতে বসবাস করেন।  আলী লেখিকা আউসমা জেহানাত খান ও উজমা জালালউদ্দিন-এর ঘনিষ্ঠ বন্ধু। খান এক সাক্ষাৎকারে বলেছিলেন, তারা নিজেদের দ্য সিস্টারহুড অব দ্য পেন বলে ডাকেন এবং লেখার খসড়া বিনিময় করে একে অপরের পরামর্শ গ্রহণ করেন।   রচনাসমূহ    উপন্যাস    সেন্টস অ্যান্ড মিসফিটস (সালাম রিডস, ২০১৭)    লাভ ফ্রম এ টু জেড (সালাম রিডস, ২০১৯)    মিসফিট ইন লাভ (সালাম রিডস, ২০২১)  ছবির বই    দ্য প্রাউডেস্ট ব্লু, সহলেখক ইবতিহাজ মুহাম্মদ, চিত্রায়িত হাটেম আলী (ব্রাউন, ২০১৯)  সংক্ষিপ্ত গল্প    হাংরি হার্টস: ১৩ টেলস অব ফুড অ্যান্ড লাভ (সাইমন পালস, ২০১৯)-এ    ওয়ান্স আপন অ্যান ঈদ: স্টোরিজ অব হোপ অ্যান্ড জয় বাই ১৫ মুসলিম ভয়েসেস, সহ-সম্পাদক আইশা সাঈদ, সহলেখক বিভিন্ন (যেমন, জি. উইলো থম্পসন, হেনা খান, রুখসানা খান) (অ্যামুলেট বুকস, ২০২০)   পুরস্কার    প্রাপ্ত    ২০১৭ এশিয়ান/প্যাসিফিক আমেরিকান অ্যাওয়ার্ড ফর ইয়ং অ্যাডাল্ট লিটারেচার – সেন্টস অ্যান্ড মিসফিটস  মনোনীত    ২০১৮ উইলিয়াম সি. মরিস ইয়ং অ্যাডাল্ট ডেবিউ অ্যাওয়ার্ড – সেন্টস অ্যান্ড মিসফিটস   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কিশোর সাহিত্যিক নারী লেখিকা বিষয়শ্রেণী:জন্ম সাল অনুপস্থিত (বর্তমান জীবিত ব্যক্তি) বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর কানাডীয় লেখিকা বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:কানাডীয় বিদ্যালয়ের শিক্ষক
ক্লড শ্যানন (এপ্রিল ৩০, ১৯১৬ - ফেব্রুয়ারি ২৪, ২০০১) একজন মার্কিন গণিতবিদ, তড়িৎ ও কম্পিউটার প্রকৌশলী ও বিজ্ঞানী। তিনি তথ্যতত্ত্ব বা Information theory এবং ডিজিটাল বর্তনী বিষয়ে গবেষণার সূচনা করেন এবং তিনি "তথ্য তত্ত্বের জনক" হিসেবে পরিচিত।    প্রাথমিক জীবন  থাম্ব|মিনিভ্যাক 601, ক্লড শ্যাননের ডিজাইন করা একটি ডিজিটাল কম্পিউটার প্রশিক্ষক শ্যাননের জন্ম মিশিগানের পেটস্কি শহরে। জীবনের প্রথম ১৬ বছর কাটিয়েছেন মিশিগানের গেলর্ড শহরে। তিনি সেখানকার গেলর্ড হাই স্কুল হতে ১৯৩২ খ্রীস্টাব্দে পাস করেন। কিশোর বয়সে তিনি ওয়েস্টার্ন ইউনিয়ন এর বার্তাবাহক হিসাবে কাজ করেছেন। তিনি টমাস আলভা এডিসন এর দূর সম্পর্কের আত্মীয়।   বুলিয়ান তত্ত্ব  ১৯৩২ খ্রীস্টাব্দে শ্যানন মিশিগান বিশ্ববিদ্যালয় এ প্রবেশ করেন। সেখানে তিনি জর্জ বূল এর তত্ত্ব সম্পর্কে জানতে পারেন। ১৯৩৬ খ্রীস্টাব্দে তিনি তড়িৎ প্রকৌশল ও গণিত - এই দুই বিষয়ে স্নাতক ডিগ্রী অর্জন করেন। এর পর তিনি ম্যাসাচুসেট্‌স ইন্সটিটিউট অফ টেকনোলজি (এমআইটি) তে গ্রাজুয়েট শিক্ষা শুরু করেন। সেখানে তিনি ভ্যানেভার বুশ এর ডিফারেন্সিয়াল এ্যানালাইজার (যা এক প্রকারের এনালগ কম্পিউটার) এর উপর কাজ করেন। এই গবেষণা করার সময় শ্যানন উপলব্ধি করেন যে, বূলের তত্ত্ব কম্পিউটার বিজ্ঞানে খুব কার্যকর ভাবে ব্যবহার করা যাবে। তার মাস্টার্স গবেষণার থিসিস এর উপর একটি গবেষণাপত্র, A Symbolic Analysis of Relay and Switching Circuits, ১৯৩৮ খ্রীস্টাব্দে ট্রান্সাকশন্স অফ আমেরিকান ইন্সটিটিউট অফ ইলেক্ট্রিকাল ইঞ্জিনিয়ারস নামক জার্নালে প্রকাশিত হয়। এই পত্রটির জন্য শ্যানন আমেরিকান ইঞ্জিনিয়ার্স ইন্সটিটিউটের আলফ্রেড নোবেল পুরস্কার লাভ করেন। হার্ভার্ড বিশ্ববিদ্যালয়ের গবেষক হাওয়ার্ড গার্ডনার শ্যাননের এই থিসিসকে বিংশ শতাব্দীর সবচেয়ে গুরুত্বপূর্ণ মাস্টার্স থিসিস বলে অভিহিত করেছেন।   তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:২০০১-এ মৃত্যু বিষয়শ্রেণী:মার্কিন গণিতবিদ বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই মেডেল অব অনার বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:হার্ভি পুরস্কার বিজয়ী বিষয়শ্রেণী:ক্লড ই. শ্যানন পুরস্কার বিজয়ী বিষয়শ্রেণী:২০শ শতাব্দীর মার্কিন প্রাবন্ধিক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর নাস্তিক বিষয়শ্রেণী:মার্কিন নাস্তিক বিষয়শ্রেণী:মার্কিন বংশাণুবিদ বিষয়শ্রেণী:মার্কিন পুরুষ প্রাবন্ধিক বিষয়শ্রেণী:আলঝেইমার রোগ থেকে মৃত্যু বিষয়শ্রেণী:রয়েল সোসাইটির বিদেশি সদস্য বিষয়শ্রেণী:তথ্য তত্ত্ব বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:স্নায়ুযুদ্ধের ব্যক্তি
বেকেরিয়ার যুদ্ধ (১৫ জুন ১৯০৪) সৌদি আরবের একত্রীকরণ সময়কার একটি গুরুত্বপূর্ণ সৌদি-রশিদি যুদ্ধ। ১৯০৪ সালের জুনে কাসিম অঞ্চলের বেকেরিয়া শহরে এই যুদ্ধ সংঘটিত হয়। দিলামের যুদ্ধে ইবনে সৌদের বিজয়ের পর রশিদ ও তাদের মিত্র উসমানীয়দের দুর্বল করার জন্য তিনি কাসিম দখল করার মাধ্যমে নিজের ক্ষমতা বৃদ্ধি করতে সচেষ্ট হন। এই যুদ্ধে সৌদিরা বিজয়ে হয়। দুই পক্ষে যথেষ্ট পরিমাণে হতাহতের ঘটনা ঘটে।  তথ্যসূত্র   Battle of Bekeriyah, Arabic Wikipedia  বিষয়শ্রেণী:সৌদি আরবের ইতিহাস বিষয়শ্রেণী:১৯০৪-এ সৌদি আরব বিষয়শ্রেণী:নজদের ইতিহাস বিষয়শ্রেণী:সৌদি আরব জড়িত লড়াই
হাদিসের প্রামাণ্যতা () ইসলামি আইনের দ্বিতীয় উৎস হাদিসের প্রামাণ্যতা নিয়ে ইংরেজি ভাষায় রচিত পাকিস্তানি দেওবন্দি ইসলামি পণ্ডিত মুহাম্মদ তাকি উসমানির একটি গবেষণা গ্রন্থ। ১৯৮৯ সালে আমেরিকার শিকাগো শহরে অনুষ্ঠিত একটি সেমিনারের জন্য এর পান্ডুলিপি প্রস্তুত করা হয়। ১৯৯০ সালের করাচির ইদারাতুল কুরআন থেকে এটি বই আকারে প্রকাশিত হয়।   প্রেক্ষাপট  ১৯৮৯ সালের অক্টোবরে আলমি মজলিস তাহাফফুজ খতমে নবুয়ত আমেরিকার শিকাগো শহরে একটি সেমিনার আহ্বান করে। যেখানে বক্তব্য দেওয়ার জন্য মুহাম্মদ তাকি উসমানিকে আমন্ত্রণ জানানো হয়। তার বক্তব্যটি পরে ইংরেজিতে বই আকারে প্রকাশিত হয়। মূল বইটিতে তিনটি অধ্যায় রয়েছে। "তৃতীয় শতাব্দীর আগে হাদিস সংকলনের কাজ শুরু হয়নি" এধরণের আপত্তি তিনি জোরালোভাবে খণ্ডন করেছেন। বইটির উপযোগিতার পরিপ্রেক্ষিতে সৌদ আশরাফ উসমানি হুজ্জিয়াতে হাদিস শিরোনামে উর্দু অনুবাদ করেন। যা ২০০০ সালে ইনস্টিটিউট অব ইসলামিক স্টাডিজ, লাহোর থেকে প্রকাশিত হয়েছিল। ২০১৮ সালে মহিউদ্দিন কাসেমী বইটির বঙ্গানুবাদ করেন, যা রাহনুমা প্রকাশনী থেকে প্রকাশিত হয়।   বিষয়বস্তু  বইটির আলোচ্য বিষয়:সূচিপত্র থেকে সংগৃহীত।  সুন্নত: ইসলামী বিধানের দ্বিতীয় উৎস  সুন্নতের সংজ্ঞা  রাসূল সাল্লাল্লাহু আলাইহি ওয়াসাল্লামের মর্যাদা  রাসূলের আনুগত্য  রাসূলের অনুসরণ  ওহী দু প্রকার  দ্বিতীয় প্রকার ওহীর প্রামাণ্যতা কুরআন থেকে  পয়গম্বরের আনুগত্য বিচারকের আনুগত্যের মাঝে পার্থক্য  রিসালাতের প্রামাণ্যতা এবং তার প্রশস্ততার প্রান্তর  আইনপ্রণেতা হিসেবে পয়গম্বরের স্বাধীনতা  মুফাসসিরে কুরআন হিসেবে পয়গম্বরের স্বাধীনতা  পয়গম্বরীয় তাফসীরের কয়েকটি উদাহরণ  কুরআনে কারীম কি ব্যাখ্যার মুখাপেক্ষী?  আহকামে রিসালাত এবং সময়ের নির্দিষ্টতা  দুনিয়াবী বিষয়ে পয়গম্বরের এখতিয়ার  খেজুর গাছে তাবিরের ঘটনা  সুন্নতের প্রামাণ্যতা: ইতিহাসের দৃষ্টিতে  হাদীস সংরক্ষণ  হাদীস তিন প্রকার  প্রথম দু'প্রকারের গ্রহণযোগ্যতা  হাদীস সংরক্ষণের বিভিন্ন পন্থা  হাদীস সঙ্কলনের ইতিহাস  রিসালাত যুগে হাদীস সঙ্কলন  প্রিয় নবীর নির্দেশে সংরক্ষিত হাদীসসমূহ  সহীফা হযরত আমর ইবনে হিযাম  অন্যান্য গভর্নরদের প্রতি লিখিত নির্দেশ  বিভিন্ন প্রতিনিধিকে লিখিত নির্দেশ  সাহাবায়ে কেরাম এবং হাদীস সঙ্কলন  হযরত আবু হুরায়রা রা.-এর পাণ্ডুলিপি  হযরত আব্দুল্লাহ ইবনে উমর রা.-এর পাণ্ডুলিপি  হযরত আনাস ইবনে মালেক রা. এর পাণ্ডুলিপি  হযরত আলী রা এর পাণ্ডুলিপি  হযরত জাবের রা.-এর পাণ্ডুলিপি  হযরত আব্দুল্লাহ ইবনে আব্বাস রা.- এর পাণ্ডুলিপি  তাবেয়ীদের যুগে হাদীস সঙ্কলন  ১ম হিজরী শতকে হাদীস সঙ্কলন  দ্বিতীয় হিজরী শতকে লিখিত হাদীসের কিতাব  সে যুগের নিম্নোক্ত কিতাবগুলো এখনো মুদ্রিত আকারে সংগ্রহযোগ্য  হাদীসের জারাহ ও তাদীল  শুদ্ধ-অশুদ্ধ পরখ  রাবী তথা বর্ণনাকারীদের তথ্যানুসন্ধান ও বিচার বিশ্লেষণ  সনদের ধারাবাহিকতা  অন্য রেওয়ায়াতের সাথে তুলনা ও মোকাবেলা করা  হাদীসের সামষ্টিক বিশ্লেষণ  আরও দেখুন   মুহাম্মদ তাকি উসমানির গ্রন্থপঞ্জি  তথ্যসূত্র    বহিঃসংযোগ     হাদিসের প্রামাণ্যতা–এর বাংলা সংস্করণ  হাদিসের প্রামাণ্যতা–এর উর্দু সংস্করণ  হাদিসের প্রামাণ্যতা–এর ইংরেজি সংস্করণ  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯৯০-এর বই বিষয়শ্রেণী:তাকি উসমানির বই বিষয়শ্রেণী:ইংরেজি ভাষার বই বিষয়শ্রেণী:সুন্নি সাহিত্য বিষয়শ্রেণী:হাদিস
মে মুসা সায়েঘ (; জন্ম ১৯৪০) হলেন একজন ফিলিস্তিনি কবি, নারীবাদী, রাজনৈতিক কর্মী এবং লেখক।  জীবনী সায়েঘ ১৯৪০ সালে কর্তৃত্বপ্রাপ্ত শক্তির অধীন ফিলিস্তিনের গাজা শহরে জন্মগ্রহণ করেন। তিনি কায়রো বিশ্ববিদ্যালয় থেকে দর্শন ও সমাজবিজ্ঞানে স্নাতক ডিগ্রি অর্জন করেন। ১৯৫৪ সালে, তিনি ফিলিস্তিন অঞ্চলের বাথ পার্টির মহিলা বিভাগের প্রধান ছিলেন। ১৯৬৭ সালে ছয় দিনের যুদ্ধ এবং গাজা ভূখণ্ড দখলের পর, তিনি গাজা ছেড়ে পালিয়ে বৈরুতে বসবাস শুরু করেন।  ১৯৭৬ থেকে ১৯৮৬ সাল পর্যন্ত তিনি ফিলিস্তিন মুক্তি সংস্থার (পিএলও) মহিলা ইউনিয়নের মহাসচিব এবং প্যালেস্টাইন ন্যাশনাল কাউন্সিলের (পিএনসি) সদস্য ছিলেন। ১৯৬৪ সালে পিএনসির সিদ্ধান্তের ফলস্বরূপ জেনারেল ইউনিয়ন অফ প্যালেস্টিনিয়ান উইমেন ১৯৬৫ সালে গঠিত হয়েছিল। তার শক্তিশালী জায়নবাদ বিরোধী দৃষ্টিভঙ্গির জন্য তিনি পরিচিত, তিনি বলেছিলেন যে ফিলিস্তিনিদের লক্ষ্য হচ্ছে ফিলিস্তিনের মুক্তি।  তিনি ফিলিস্তিনি সম্প্রদায়ের মধ্যে, বিশেষ করে রাজনৈতিকভাবে নারীদের অধিকারের পক্ষে একজন স্পষ্টভাষী আইনজীবী, ফিলিস্তিন জাতীয় কাউন্সিল ও নীতি নির্ধারণে নারীদের অধিকতর অন্তর্ভুক্তির আহ্বান জানান। সায়েঘ বিশ্বাস করতেন যে নারী ও পুরুষের বিচ্ছিন্নতা বৈষম্যের একটি রূপ, কারণ এটি আন্দোলনে পুরুষদের অগ্রাধিকার দেয়। ১৯৬৮ সালে, তিনি ফাতাহের পুরুষদের নারীকে তাদের লিঙ্গের উপর ভিত্তি করে নেতৃত্ব দেওয়ার নীতির বিরুদ্ধে অবস্থান নিয়েছিলেন এবং অবশেষে তিনি তৃণমূল পর্যায়ে লিঙ্গ সমতার দিকে নিয়ে যান। নারীর ক্ষমতায়নে তার সাহসী দৃষ্টিভঙ্গি সমালোচিত হয়েছিল, ১৯৮৮ সালে একজন ভাষ্যকার বলেছিলেন "তিনি খুব বেশি চিৎকার করেন"। তিনি ১৯৮০ সালে কোপেনহেগেনে জাতিসংঘের নারী সম্মেলনের বক্তা ছিলেন, যেখানে তিনি শান্তি, সমতা ও উন্নয়নে তার বক্তৃতার জন্য "বজ্রধ্বনি করতালি" পেয়েছিলেন। তিনি বলেছিলেন যে সম্মেলনের ফলাফল কেবল ফিলিস্তিনিদের জন্য নয়, "বর্ণবাদ, শোষণ এবং বিদেশী শাসনের বিরুদ্ধে লড়াই করা সমস্ত জনগণের জন্য"।  ফিলিস্তিনি শরণার্থী শিবিরে নারীদের মুখোমুখি লড়াই নিয়েও সায়েঘ কবিতা লিখেছেন। তার কবিতাগুলি বিশ্বের বিভিন্ন অঞ্চলজুড়ে বিশিষ্ট আরব পত্রিকায় প্রকাশিত হয়েছে, যেমনঃ লেবাননের আল-আদাব পত্রিকা, ইরাকের আকলাম পত্রিকা। তিনি বৈরুত, বাগদাদ, কুয়েত সিটি, ওমান এবং কায়রো সহ আরব বিশ্ব জুড়ে কবিতা উৎসবে অংশগ্রহণ করেছেন। সায়েঘের বিয়ে হয়েছে ফিলিস্তিন মুক্তি সংস্থার কর্মকর্তা আবু হাতেমের সঙ্গে। তাদের ৪টি সন্তান রয়েছে।  স্বীকৃতি ১৯৮০-এর দশকে কিউবার সভাপতি ফিদেল কাস্ত্রোর কাছ থেকে সায়েঘ আনা বেতানকোর্ট পুরস্কার পান।  আরও দেখুন  ফিলিস্তিনে নারী  তথ্যসূত্র  বিষয়শ্রেণী:১৯৪০-এ জন্ম বিষয়শ্রেণী:ফিলিস্তিনি নারীবাদী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০২৩-এ মৃত্যু বিষয়শ্রেণী:ফিলিস্তিনি নারী কবি বিষয়শ্রেণী:২০শ শতাব্দীর ফিলিস্তিনি নারী রাজনীতিবিদ
বাদাভারা শ্রমিক রাইথারা (বিএসআর) কংগ্রেস ছিল কর্ণাটক রাজ্যের একটি রাজনৈতিক দল। এটি ২০১১ সালে কর্ণাটক রাজ্য সরকারের প্রাক্তন মন্ত্রী বি. শ্রীরামুলু দ্বারা প্রতিষ্ঠিত হয়েছিল। ২০১৩ সালের কর্ণাটক বিধানসভা নির্বাচনে দলটি ১৫০টি আসনের মধ্যে ৪টিতে জয়লাভ করেছিল এবং মোট ভোটের প্রায় ২.৭% অর্জন করেছিল।  যাইহোক ২০১৪ সালের লোকসভা নির্বাচনের আগে দলের প্রতিষ্ঠাতা নেতা বি. শ্রীরামুলু পুনরায় বিজেপিতে যোগ দেন।   তথ্যসূত্র   বিষয়শ্রেণী:২০১১-এ প্রতিষ্ঠিত রাজনৈতিক দল বিষয়শ্রেণী:২০১১-এ কর্ণাটকে প্রতিষ্ঠিত বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:কর্ণাটকের রাজনৈতিক দল বিষয়শ্রেণী:ভারতীয় জনতা পার্টির বিচ্ছিন্ন দল